Diari Oficial de la Generalitat Valenciana


Sumari del DOGV 5438, del 29-01-2007 (2007/144)

RESOLUCIÓ de 4 de gener de 2007 de la Universitat Politècnica de València, per la qual es convoca procés específic de promoció interna per a l'accés al grup A, sector d'Administració Especial, Tècnic Superior de Laboratori (pf1326), segons l'aplicació de la Disposició Addicional Quarta del Decret 33/1999, de 9 de març, del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5438

Data del DOGV
:   29-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/144


Data del document
:   04-01-2007

Organisme emissor
:   Universitat Politècnica de València

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu
    * professió tècnica
    * universitat

A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'art. 75 de la Llei Orgànica 6/2001, d'Universitats, de 21 de desembre; com també el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup A, sector d'administració especial, tècnic superior de laboratori de la Universitat Politècnica de València, d'acord amb les bases següents:  
1. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, sector d'administració especial, tècnic superior de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
2. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup B, sector d'administració especial, i haver-hi prestat serveis efectius durant almenys dos anys com a funcionari de carrera en el cos/escala de tècnic mitjà de laboratori en el grup B, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït per grups de titulació A/B sector d'administració especial, tècnic mitjà de laboratori.  
b) Estar en possessió del títol de doctorat, llicenciatura, títol d'enginyeria, d'arquitectura o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1.665/1991, de 25 d'octubre.  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
3. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Nazaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica de la qual és http://www.upv.és/rrhh/ (gestió del PAS).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46018, València, en el termini de vint dies hàbils comptadors a partir de l'endemà de la publicació d'aquesta convocatòria en el DOCV.  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46144, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 25,25 Euros, que s'ingressaran en el compte corrent número 2077 0724 68 4094798468 -taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46258, València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.  
3.5. Queden exemptes del pagament de la taxa d'examen:  
3.5.1. Les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.  
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagen rebutjat cap oferta d'ocupació adecuada, ni s'hagen negat a participar, excepte causa justificada, en accions de promoció, formació o reconversió professionals, i que, així mateix, no tinguen rendes superiors, en còmput mensual, al salari mínim interprofessional.  
La certificació relativa a la condició de demandant d'ocupació, amb els requisits assenyalats, se sol·licita a l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita del sol·licitant. Ambdós documents han d'adjuntar-se a la sol·licitud.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
4. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el DOCV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de quinze dies hàbils, la data, el lloc i l'hora de realització i començament dels exercicis, que es publicarà en el DOCV. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
5. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici constarà de preguntes curtes a desenvolupar pels opositors  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.  
6. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat APTE.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat APTE. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat APTES en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
7. Desenvolupament de les proves selectives  
7.1. Els exercicis tindran lloc a la ciutat de Gandia.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra T, seguint l'ordre alfabètic de cognoms segons la Resolució de 4 d'abril de 2006 de la Conselleria de Justícia, Interior i Administracions Públiques (DOCV número 5.237, de 10 d'abril de 2006).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies compulsades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans -Secció del PAS, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: http://www.upv.es/rrhh/ (apartat de gestió del PAS), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
8. Publicitat de les llistes  
8.1. El tribunal elevarà al rector les llistes definitives dels aspirants que hagen superat les proves, per a la inserció en el DOCV.  
9. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell Mitjà de la Junta Qualificadora de Coneixements de Valencià.  
d) Certificat de grau mitjà de Coneixements del Valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
10. Presentació de documents  
10.1. En el termini de vint dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de presentar al Servei de Recursos Humans -Secció del PAS(d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en la carretera Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, fotocòpia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
11. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, sector d'administració especial, tècnic superior de laboratori d'aquesta Universitat Politècnica mitjançant resolució que es publicarà en el DOCV, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic superior de laboratori.  
12. Informació respecte de les dades recollides  
12.1. Les dades subministrades per les persones interessades queden incorporades a un fitxer automatitzat que constitueix la base de dades de personal o la base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD).  
12.2. El fitxer queda sota la responsabilitat del Rectorat de la Universitat Politècnica de València, al camí de Vera, s/n, DP 46781, de València.  
12.3. La informació obtinguda es processa exclusivament per a la gestió de personal.  
12.4. Les dades de caràcter personal es tracten amb el grau de protecció que estableix el Reial decret 994/1999, d'11 de juny, en el qual s'estableixen les mesures de seguretat dels fitxers automatitzats que contenen dades de caràcter personal, i s'adopten les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, siti al camí de Vera, s/n, DP 46716, de València.  
13. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
- President/presidenta: un vicerector/una vicerectora de la Universitat Politècnica de València o persona en qui delegue.  
- Tres vocals, designats pel rector de la Universitat Politècnica de València, personal funcionari de carrera.  
- Un/una vocal, designat per la Junta del PAS de la Universitat Politècnica de València, personal funcionari de carrera.  
- Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 13-4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46096, València.  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
14. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOCV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 4 de gener de 2007.- El rector de la Universitat Politècnica de València: Juan Julià Igual.  
ANNEX I  
Codi de lloc: PF1326  
Denominació del lloc: tècnic superior de laboratori  
Unitat: EPS de Gandia  
Centre: EPS de Gandia  
Catalogació: A/B 22 E040  
Funcions del lloc:  
Funcions generals:  
- Supervisar, dirigir i realitzar si escau les operacions necessàries per al funcionament correcte del laboratori taller, de conformitat amb les necessitats docents i investigadores.  
- Responsabilitat sobre el personal de laboratori de menor qualificació.  
- Ús de PC a nivell d'usuari.  
- Supervisar, dirigir i realitzar si escau la preparació, el muntatge i el manteniment de les pràctiques de laboratori, d'acord amb les especificacions del professorat responsable.  
- Col·laborar amb el professorat i facilitar-li suport tècnic en el desenvolupament de les classes pràctiques i els treballs d'investigació, d'acord amb les especificacions del professorat responsable.  
- Maneig, utilització i manteniment dels equips, els instruments i el material de laboratori, així com supervisió de l'adquisició d'aquest.  
- Realització de tots aquells treballs tècnics per als quals el capacite el nivell de coneixements exigits.  
- Maneig i instal·lació de paquets informàtics a nivell d'usuari.  
- Gestionar l'inventari dels laboratoris.  
- Gestió i vigilància del compliment de les normes de seguretat i higiene als laboratoris.  
- Gestió de residus dels laboratoris.  
- Donar suport al professorat i a l'alumnat de projecte final de carrera en l'ús de les instal·lacions dels laboratoris.  
- I totes aquelles funcions inherents al lloc de treball d'acord amb la categoria professional.  
Funcions específiques:  
- Col·laboració en la gestió de l'herbari i a l'aula cartogràfica  
Temari:  
1. La Llei orgànica 6/2001, de 21 de desembre, d'universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon).  
3. Llei orgànica 15/1999, de 13 de desembre, de protecció de dades de caràcter personal.  
4. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta als treballadors i participació d'aquests. Responsabilitats i sancions.  
5. Manual de drets i obligacions del personal de la Universitat Politècnica de València en matèria de seguretat i salut en el treball  
6. Principis de l'organització preventiva. Organització preventiva en centres.  
7. Normes de seguretat, higiene en el treball i prevenció al laboratori de riscos de tipus biològic i botànic.  
8. La prevenció de riscos laborals i riscos específics del laboratori de tipus biològic i botànic. Protecció individual davant del risc.  
9. El procés d'implantació del sistema de gestió ambiental a la Universitat Politècnica de València.  
10. Gestió dels residus no perillosos a la Universitat Politècnica de València. Normativa que hi és aplicable.  
11. Gestió dels residus perillosos a la Universitat Politècnica de València. Normativa que hi és aplicable.  
12. Aigües residuals. Problemàtica específica de la Universitat Politècnica de València. Normativa que hi és aplicable.  
Anàlisi i caracterització de les aigües residuals. Característiques físiques, químiques i biològiques.  
13. Ús del processador de text Word. Edició bàsica. Desar, obrir i eliminar. Format, caràcter i paràgraf. Ortografia i gramàtica. Disseny de pàgina. Taules. Estils. Plantilles. Imatges i gràfics. Impressió.  
14. Ús del full de càlcul Excel. Operacions amb arxius. Funcions. Selecció de cel·les. Format de cel·les, files i columnes. Inserir files, columnes, cel·les i fulls. Eliminar files, columnes, cel·les i fulls. Moure i copiar cel·les. Correcció de l'ortografia. Gràfics. Impressió.  
15. Maneig de l'aplicació de creació de presentacions PowerPoint. Crear, obrir, desar una presentació. Tipus de vistes. Treballar amb diapositives. Les regles i les guies. Manejar objectes. Treballar amb taules, gràfics, organigrames. La barra de dibuix. Inserir sons i pel·lícules. Animacions i transicions.  
16. Internet. Extracció d'informació de bases de dades d'articles de divulgació científica. Navegació i correu electrònic mitjançant les aplicacions usuals en xarxa de la UPV.   
17. Microscòpia òptica. Òptica geomètrica. Difracció de les ones lluminoses. El microscopi: parts i funció de cada una. Resolució en el microscopi òptic. El contrast i l'increment d'aquest en la microscòpia òptica.  
18. Tipus de microscopis: contrast de fases, de camp fosc, d'interferència, de polarització. Estereomicroscopis. Usos del microscopi de polarització en biologia.   
19. Tècniques i preparacions microscòpiques en biologia. Principals mètodes instrumentals. Microscopi de fluorescència i aplicacions d'aquest en cèl·lules vegetals i animals.   
20. El micròtom. Utilitat i tipus. Obtenció i tinció de preparacions microscòpiques en histologia vegetal.  
21. Tècniques histològiques: procediment per a la fixació del material. Fixadors. Deshidratació. Inclusió en parafina. Tipus de talls. Diafanització i aclariment. Coloració. Tipus de colorants. Tècniques de fixació. Tècniques de deshidratació. Tècniques d'inclusió. Tècniques de tall amb micròtom de congelació. Tècniques de tall amb micròtom rotatori.   
22. La cèl·lula vegetal. Estructura cel·lular vegetal. Plasmalemma. Hialoplasma. Nucli. Ribosomes. Reticle endoplàsmic. Dictiosomes (aparell de Golgi). Plastidis. Mitocondris. Lisosomes. Vacúols. Microtúbuls.  
23. La paret cel·lular. Làmina mitjana. Paret cel·lular primària. Paret cel·lular secundària. Composició general de la paret cel·lular. Estructura de la paret cel·lular. Formació i creixement de la paret. Diferenciacions de la paret: plasmodesmes i porus. Intercanvi de substàncies a través de membranes biològiques.  
24. La replicació dels cromosomes. Divisió cel·lular. El cicle cel·lular. La mitosi. La profase. La metafase. L'anafase. La telofase. Citocinesi.  
25. Meiosi. Interfase premeiòtica. Profase. Leptotè. Zigotè. Paquitè. Diplotè. Diacinesi. La segona divisió meiòtica.  
26. Histologia vegetal I. Cèl·lules i teixits del cos vegetal. Teixits meristemàtics. Meristema primari i meristema secundari. Càmbium vàscular. Càmbium suberogen o fel·logen. Parènquima. Colènquima. Esclerènquima. Teixits mecànics. Teixits protectors.  
27. Histologia vegetal II. Teixits vasculars: xilema i floema. Traqueides. Elements dels vasos. Protoxilema. Metaxilema. Fibres del xilema. Làmines perforades. Tipus de perforacions en els vasos. Tipus d'engrossiment de la paret secundària en els elements traqueals del xilema. Elements cribrosos. Cèl·lules acompanyants. Fibres i esclereides. Floema primari i secundari.  
28. L'arrel. Estructura i desenvolupament. Anatomia de l'arrel. Estructura primària i secundària.Tipus d'arrels: primàries i adventícies. Tipus de sistemes radicals. Meristema apical. Epidermis, escorça i teixits vasculars. Pèls radicals. Bandes de Caspary. Disposició dels teixits vasculars primaris en l'arrel. Arrels epigees.  
29. Estructura primària de la tija. Origen i creixement dels teixits primaris de la tija. Procàmbium. Anatomia de la tija. Tipus de feixos vasculars segons la disposició dels teixits conductors. Tipus de modificacions de la tija: circells, espines, cladodis. Creixement secundari: càmbium vascular, càmbium suberogen. Diferències entre gimnospermes, monocotiledònies i dicotiledònies.  
30. Morfologia del full. Origen i desenvolupament del full. Histologia del full desenvolupat: epidermis, mesòfil, sistema vascular. Pecíol. Abscisió. Estructures secretores en els fulls. Anatomia del full en angiospermes i gimnospermes.  
31. Estructures reproductives en plantes superiors. Origen de la flor. Histologia de la flor desenvolupada: sistema vascular, periant, estams, formació del gra de pol·len, carpels, formació del sac embrionari, nectaris, abscisió. Fecundació i formació del zigot. El fruit: histologia de la paret del fruit, paret del fruit carnós i sec. Abscisió del fruit. La llavor: formació de l'embrió, formació de l'endosperma, formació de la testa.  
32. Morfologia vegetativa per a la identificació d'angiospermes: durada, arrels, tiges, gemmes, fulls, venació. Fil·lotaxi. Morfologia reproductiva per a la identificació d'angiospermes: parts d'una flor generalitzada, inflorescències, pla numèric, simetria, inserció de les estructures florals, periant, androceu, gineceu.  
33. Morfologia vegetativa per a la identificació de gimnospermes: brots, tipus de fulls. Morfologia reproductiva per a la identificació de gimnospermes: tipus de cons.  
34. Cambra de Scholander. Funcionament i aplicacions en biologia vegetal.  
35. Les col·leccions d'estudi en el context de les ciències naturals: l'herbari.  
36. Funció de l'herbari en el marc de la investigació botànica.  
37. Principals herbaris de material vegetal ibèric.  
38. L'herbari com a font d'informació ecològica. Consulta dels herbaris.  
39. Interès de l'herbari en la botànica forestal i ambiental.  
40. Recol·lecció i conservació d'espècimens per a la col·lecció de l'herbari. Presa de dades.  
41. Mètodes per a identificar plantes vasculars. Tipus de claus. Maneig de claus d'identificació. Identificació amb policlaus. Identificació per ordinador.  
42. Preparació i dessecació de material vegetal. Mètodes físics de conservació de plantes. Temperatura i humitat. Ventilació.  
43. Preparació i dessecació de material vegetal. Mètodes químics de conservació de plantes. Descontaminació per congelació profunda. Control ambiental i de riscos en un herbari.  
44. Els plecs d'herbari. Muntatge dels espècimens, manteniment i preservació.  
45. Informació i ordenació dels materials. Les etiquetes: valor de l'etiquetatge en la conservació de les planta. Entrades i eixides de mostres en un herbari.  
46. Ús, préstec, intercanvi de plecs d'herbari.  
47. Principis de la taxonomia vegetal. Categories taxonòmiques. Espècie. Tàxons intraespecífics. Gèneres. Famílies. Ordres. Conceptes tipològics dels tàxons. Caràcters.  
48. Nomenclatura de les plantes i les comunitats vegetals. Bases de la nomenclatura actual. Els rangs i els seus noms. Tàxons i sintàxons. Els híbrids. Les cultivars. Els tipus. Classes de tipus. Les autories. Estabilitat i canvi de noms. Els filtres nomenclaturals. Publicació efectiva i vàlida. Noms legítims i il·legítims.  
49. Mesures de conservació de plantes. Col·leccions especials. Centres de recuperació d'espècies.   
50. Banc de llavor i de germoplasma. Biodiversitat ex situ. Index seminum. Bancs de dades i sistemes informàtics.  
51. Jardins botànics. Antecedents històrics. Investigació: classificació de la diversitat. Docència. Conservació. Educació ambiental.  
52. Diversitat i filogènia de les angiospermes. Caràcters generals i diversitat de les principals famílies de la classe magnoliòpsids (dicotiledònies).  
53. Caràcters generals i diversitat de les principals famílies de la classe liliòpsids (monocotiledònies).  
54. Geobotànica: distribució de les plantes i territoris florístics. Corologia. Tipus i àrees de distribució. Macrobioclimes del món. Territoris i seguicis florístics. Els regnes biogeogràfics del món.  
55. Vegetació: conceptes i mètodes d'estudi. La vegetació d'Europa occidental. Unitats biogeogràfiques d'Europa occidental: regió eurosiberiana, regió mediterrània.  
56. Territoris biogeogràfics de la península Ibèrica: territoris eurosiberians, territoris mediterranis.  
57. Cartografia: conceptes fonamentals. Mapa, pla. Sistemes de coordenades UTM.  
58. Tipus d'escala en cartografia. Representació tridimensional.   
59. Símbols cartogràfics. Cartografia amb símbols puntuals. Cartografia amb símbols lineals.  
60. Característiques dels mapes temàtics. La cartografia temàtica. Documentació i anàlisi de la informació: documentació bibliogràfica i cartogràfica.  
61. Classificació i principals mapes temàtics. Mapes analítics. Mapes sintètics. Mapes estàtics i mapes dinàmics. Mapes amb dades qualitatives.  
62. Mapes amb dades quantitatives. Valors absoluts. Estadístiques i dades quantitatives. Tractament preparatori de les dades.  
63. Mapes amb dades quantitatives. Valors relatius. Coropletes. Cartografia amb símbols zonals: mapa coroplètic, mapa dasimètric, mapa isoplètic.   
64. Cartodiagrames. Mapes dinàmics. Cartogrames.  
65. Formació de mapes topogràfics. Fotogrametria. Representació del relleu: model digital del terreny. Interferometria per radar. Treball de camp. Toponímia. Línies límit de divisió administrativa.  
66. Cartografia espanyola actual. El mapa topogràfic nacional. Elements bàsics del mapa: coordenades, corbes de nivell, títols, llegendes i escales.  
67. Fotografia aèria. Reproduccions fotogràfiques. Vols fotogramètrics. Fotointerpretació. Fotografies des de satèl·lits artificials.  
68. Estereoscopis. Transferència dels punts principals. Col·locació de les fotografies aèries. Ajust d'estereoscopis.  
69. Tècniques de teledetecció: pertorbacions atmosfèriques de les radiacions, signatura espectral, tractament d'imatges, ortoimatges espacials.  
70. Fonts estadístiques: la Unió Europea, Espanya, la Comunitat Valenciana.  
71. Accés a la informació i a documents oficials a través d'Internet.  
72. Les cartoteques: concepte. Centres que disposen de cartoteques: arxius, biblioteques, museus, instituts geogràfics, institucions militars. Tipus de material cartogràfic disponible en les cartoteques.